
România este stat de drept, democratic şi social, în care demnitatea omului, drepturile şi libertăţile cetăţenilor, 
libera dezvoltare a personalităţii umane, dreptatea şi pluralismul politic reprezintă valori supreme, în spiritul 
tradiţiilor democratice ale poporului român şi idealurilor Revoluţiei din decembrie 1989, şi sunt garantate. 
Statul se organizează potrivit principiului separaţiei şi echilibrului puterilor — legislativă, executivă şi 
judecătorească — în cadrul democraţiei constituţionale. 

În România, respectarea Constituţiei, a supremaţiei sale şi a legilor este obligatorie. 

Acestea sunt texte primordiale ale Constituţiei, dacă vă vine să credeți. Figurează chiar în primul său articol. 
Auzi ce aberaţii: 

-respectarea Constituţiei (iar nu a „recomandărilor” UE, OMS, FMI, BM, World Economic Forum și nici a 
protocoalelor „medicale” arahatiene și nici a „științei” oficiale și nici a superstiţiilor sau a tabu-urilor 
ecoteroriste) este obligatorie; 

-demnitatea, drepturile și libertăţile, dreptatea, ba chiar și pluralismul politic, sunt valori supreme garantate 
(totuși, individul nu mai contează în societatea progresului totalitar globalist, mai ales când este vorba de 
binele mai mare, the greater good, iar pluralismul politic nu e permis decât dacă este vorba de mișcări politice 
de tip cartel, conforme, stabile, acționând la comandă unică); 

-spiritul tradiţiilor democratice ale poporului român fixează liniile de demarcație atunci când acțiunea politică, 


economică sau ideologică derapează de la valorile supreme, garantate de Constituţie (în schimb, noi vedem 
că tradiția, istoria, cultura, trecutul, înțelepciunea seculară venită de la moși — strămoși sunt anihilate prin 

sustenabile, stari de urgenţă perpetue), mai mult sau mai puţin regizate, o reprezintă idealurile Revoluţiei de la 
1989. 

Da, chiar aberaţii. 

Cine ar mai crede așa ceva azi, când suntem atât de ... progresiști? 

Cândva, auto-intitulatul gomandand de la agziune spunea că nu se împiedică el de Constituţie când trebuie să 
se scalde în dezastre regizate, ca un idol fals ce se află, pus fiind de idolatrii săi pe soclu ... 

Mie, totuși, mi-au atras din nou atenţia textele de mai sus ale Constituţiei întrucât mâine este ziua când 
comemorăm morţii de la Revoluţie. 

Multă lume a început să se întrebe dacă a meritat ca România să plătească acel tribut de sânge (și, ulterior, 
să plătească sute de miliarde, în bani sau active, plus 5 milioane de refugiaţi economici în UE). 

Multă lume chiar regreta perioada lui Ceaușescu, uitând pentru ce s-a luptat atunci, în acel Decembrie agitat și 
însângerat. 

lată o „izbândă” măreaţă a celor 34 de ani de conducere a acestei ţări de către partidul-cartel care ne-a 
sufocat și minţit atâta amar de vreme... 

lronic, cei care s-au născut după anul 2000 chiar nu mai fac diferenţa între libertate, responsabilitate 
individuală, raționalitate și rost în viață, pe de o parte, și eficiență, comoditate, blocare în colivia de confort și 
cinismul de a prospera pe baza sărăciei şi nenorocirii altora, pe de altă parte. 

De fapt, dacă stăm strâmb și judecăm drept, la rece, este clar ca cristalul că ne-am întors pas cu pas în 
comunism. 

Doar că acest comunism este mult mai atroce. Este un comunism cu zâmbetul pe buze, susținut digital, 
bancar și militar, făcut să fie perpetuu. Este captivitatea păsărilor născute în colivie care au ajuns să considere 
zborul ca o boală. Este supunerea emoţională, la nivel de subconștient, unde consimtământul fabricat de 
creatorii totalitarismului digital se confundă cu „libertatea” și „rațiunea”. Este un totalitarism pe care nu îl mai 
simțim. 

Dacă nu vedeţi comunismul ubicuu instalat, vă dau, totuși, niște exemple: 

-pe vremea comunismului hard, care nu se sfia să se auto-intituleze comunism, aveam un singur partid, o 
singură radio-televiziune cu program prestabilit, de preamărire a sistemului, două ore pe zi de electricitate și 
de emisiune tv (din care o oră era dedicată odelo aduse conducătorului iubit și planului national unic de 
dezvoltare economică și socială); avem azi, aparent, mai multe partide, dar ele sunt doar sucursale ale 
partidului — cartel; partidele care nu cadrează cu sistemul sunt extremiste, populiste, conspiraţioniste, 
dacopaite și, deci, puse la respect în spatele „cordonului sanitar”; mass media main stream este organizată în 
așa fel încât să ducă exclusiv mesajul sistemului, care este, cică, singurul de încredere (trusted media 
initiative este cel mai comunist experiment global); 

-oamenii sunt separați în cetățeni supuși, care au toate „drepturile și libertăţile” (în fapt, niște iluzii), pe de o 
parte, și deviaţioniștii, negaţioniștii, conspiraţioniștii și extremist-teroriştii, pe de altă parte; culmea sarcasmului, 
se utilizeaza exact limbajul de lemn sovietic al anilor 50 ai secolului trecut; 

-economia este din ce în ce mai acut centralizată de mari întreprinderi transnaţionale, iar marile bogății și 
privilegii se concentrează din ce în ce mai acut la vârful societăţii neo-feduale, mai abitir decât în communism 


(unde existau 30 de mii de hiper-bogaţi și privilegiați și noi, toți ceilalți, egalii în sărăcie); 
-Uniunea Europeană devine o Uniune Sovietică; 

-instituțiile de forță ale statului totalitar (servicii secrete, miliție, jandarmi) sunt mult mai bine plătite și cultivate 
decât în comunism, ba chiar sunt prioritare față de educație, sănătate, cultură şi pensii. 

Nu ar fi rău ca azi, la 34 de ani de la revoluţie, să ne reamintim cine suntem, totuși. Să remorăm acele idealuri 
clare, vizibile, concrete. Spre deosebire, „valorile europene” și, mai ales, „valorile și standardele comunității” 
nu doar că nu au fost niciodată precizate. Ele sunt și deturnate către toate nebuniile totalitare, menite a 
desprinde omul de tradiţie, istorie, naţiune, familie și libertate și a-l transforma într-un copac în ghiveci, pe 
rotile, bun de transportat din loc în loc pentru a consuma cât mai mult plastic și a emana cât mai puţin codoi. 
Ori într-o figurină de plastilină. 

Anul 2024 este un an de răscruce. 

Vom putea continua să fim minţii și deturnaţi de elitele — vulpi, care s-au instalat la guvernare prin viclenie, 
sau vom putea redeveni lei, conduși de elitele — lei, pe baza idealurilor Revoluţiei din Decembrie 1989. 

Hai Liberare! 

